tartuNLP/wikipedia-smugri-20251201 huggingface dataset:
Anzin-Saint-Aubin

Anzin-Saint-Aubin on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Scarpejoen varrella, noin neljä kilometriä Arras'n kaupungista luoteeseen.
Anzin-Saint-Aubinin kirkko on peräisin 1800-luvulta. 1100-luvulta lähtien kylän pää- ja historiallinen kirkko on ollut Saint-Aubinin kirkko. Anzinin kylän väestön kasvaessa asukkaat päättivät vuonna 1804 rakentaa oman kirkkonsa. Viranomaisten kanssa käytyjen kiistojen jälkeen rakennus rakennettiin vuonna 1845. Vuonna 1880 kirkkoa laajennettiin ja sen yhteyteen rakennettiin kellotorni, ja se vihittiin käyttöön vuonna 1885. Samalla kirkko omistettiin Pyhälle Sydämelle. Ensimmäisen maailmansodan aikana vuosina 1915-1918 se toimi sotasairaalana läheisellä rintamalla taisteleville ranskalaisille ja englantilaisille sotilaille. Vuonna 1915 kirkkoa pommitettiin, jolloin yksi ammus osui kellotorniin ja toinen kirkon keskilaivan vasempaan puoleen. Jälkimmäinen korjattiin sodan lopussa, mutta kellotorni jäi odottamaan 1920-luvulle. Kirkko sai lasimaalauksensa takaisin noin vuonna 1930.
Anzin-Saint-Aubinin brittiläisen sotilashautausmaan perusti 51. Ylämaan divisioona huhtikuun alussa vuonna 1917. Hautausmaalle on haudattu 358 kaatunutta. Hautausmaan suunnitteli Sir Reginald Blomfield.
Super Pumped

Super Pumped on yhdysvaltalainen draamasarja, jonka ovat luoneet Brian Koppelman ja David Levien. Sarja on liike-elämään keskittyvä antologia, jonka jokaisella tuotantokaudella on eri tarina ja henkilöhahmot. Jokaisella kaudella tarkastellaan tapausta, joka ravisteli liikemaailmaa ja jätti jälkensä kulttuuriin. Sarjan esittäminen alkoi Showtime-kanavalla 27. helmikuuta 2022.
Sarjan ensimmäinen tuotantokausi, "The Battle for Uber", käsittelee Uberia ja perustuu "New York Timesin" toimittajan Mike Isaacin samannimiseen tietokirjaan vuodelta 2019. Kauden pääosissa ovat muun muassa Joseph Gordon-Levitt, Kyle Chandler, Elisabeth Shue ja Uma Thurman.
Showtime on tilannut sarjasta toisen tuotantokauden, joka käsittelee Facebookia.
Juoni ja näyttelijät.
Ensimmäinen tuotantokausi: "The Battle for Uber" (2022).
Toimitusjohtaja Travis Kalanick nostaa perustamansa Uberin miljardien arvoiseksi yritykseksi, kunnes joutuu luopumaan vallasta sisäisen valtataistelun vuoksi.
Pääosissa.
Quentin Tarantino toimii ensimmäisen kauden kertojana.
Tuotanto.
Kehitys.
Showtime hankki "New York Timesin" teknologiatoimittaja Mike Isaacin "Super Pumped: The Battle for Uber" -tietokirjan televisio-oikeudet lokakuussa 2019 aikomuksenaan sovittaa teos minisarjaksi. "Billions"-sarjan luojat Brian Koppelman ja David Levien kiinnitettiin sarjan käsikirjoittajiksi ja vastaaviksi tuottajiksi osana heidän sopimustaan Showtimen kanssa. Keväällä 2021 Showtime tilasi sarjan virallisesti, ja sen toteutusmuodoksi päätettiin minisarjan sijaan antologiasarja.
Kuvaukset.
Sarjan ensimmäisen kauden kuvaukset alkoivat syyskuussa 2021 ja saatiin päätökseen tammi-helmikuun vaihteessa 2022. Kausi kuvattiin lähes kokonaan Los Angelesissa.
Vastaanotto.
Sarjan ensimmäinen kausi on saanut kriitikoilta myönteisiä arvioita. Rotten Tomatoes -sivuston mukaan 68 prosenttia kriitikoista on antanut kaudelle myönteisen arvosanan. Keräys perustuu 28 arviointiin, joista 19 on ”tuoreita” ja yhdeksän ”mätiä”. Yli 50 käyttäjästä 68 prosenttia on antanut kaudelle myönteisen arvosanan 3,6/5 keskiarvolla. Metacritic-sivuston mukaan 20 arvostelun perusteella kausi on saanut 63 pistettä sadasta mahdollisesta. Metacriticin kuusi käyttäjää on antanut kaudelle keskiarvon 6/10.
Eddie Genborg

Eddie Genborg (s. 20. huhtikuuta 2007 Trollhättan, Ruotsi) on ruotsalainen jääkiekkoilija, pelipaikaltaan laitahyökkääjä. Genborg edustaa SHL-joukkue Timrå IK:ta. Hänellä on sopimus joukkueen kanssa kauden 2026–2027 loppuun saakka. Hän on edustanut SHL:ssä myös Linköping HC:ta.
Genborgin kasvattajaseura on Trollhättans HC. NHL-joukkue Detroit Red Wings varasi Genborgin toisella kierroksella 44. varausvuorolla . Genborg on pelannut 28 SHL:n runkosarjan ottelua. Näissä otteluissa hän on tehnyt kaksi maalia, Uran tilastot päivitetty kauden 2024–2025 jälkeen.
Maastojuoksun Suomen-mestaruuskilpailut 1920

Maastojuoksun Suomen-mestaruuskilpailut 1920 käytiin 16. toukokuuta Viipurissa. Kilpailuun osallistui 9 urheilijaa ja sen järjestävänä seura toimi Viipurin Reipas. Miehissä 9 km matkalta Paavo Nurmi voitti ensimmäisen Suomen mestaruutensa maastojuoksussa. Joukkuekilpailun mestaruuden voitti järjestävä seura Viipurin Reipas, joka sai ainoana joukkueena kaikki urheilijat maaliin.
Mitalistit.
Lähteet:
Maxim Schäfer

Maxim Schäfer (s. 17. toukokuuta 2007 Nürnberg, Saksa) on saksalainen jääkiekkoilija, pelipaikaltaan vasen laitahyökkääjä. Schäfer edustaa Saksan DEL-liigass pelaavaa Eisbären Berliniä. Hänellä on sopimus joukkueen kanssa kauden 2026–2027 loppuun saakka.
Schäferin kasvattajaseura on EHC 80 Nürnberg. NHL-joukkue Washington Capitals varasi hänet neljännellä kierroksella 96. varausrolla Schäfer on voittanut Saksan mestaruuden kerran. Schäfer on pelannut 31 Saksan DEL:in runkosarjan ottelua. Näissä otteluissa hän on tehnyt yhden maalin ja kaksi syöttöä eli yhteensä kolme tehppistettä. Schäfer on pelannut kuusi Saksan DEL:in pudotuspelien ottelua ilman tehopisteitä. Uran tilastot päivitetty kauden 2024–2025 jälkeen.
Villers-Châtel

Villers-Châtel on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee noin 18 kilometriä Arras'n kaupungista luoteeseen.
Kunnan nähtävyys on keskiaikainen 1300- ja 1400-luvuilta peräisin oleva linna Château de Villers-Châtel. Linna on osittain uudelleenrakennettu 1700-luvulla, ja sitä laajennettiin uusgoottilaisella gallerialla 1800-luvulla. Ensimmäisen maailmansodan aikana linna toimi sairaalana. Englantilaiset ja sitten saksalaiset käyttivät rakennusta toisen maailmansodan aikana. Linna on nykyään majoituskäytössä.
Notre Damen kellonsoittaja (vuoden 1923 elokuva)

Notre Damen kellonsoittaja ("The Hunchback of Notre Dame") on vuonna 1923 ensi-iltansa saanut yhdysvaltalainen elokuva. Elokuva perustuu Victor Hugon vuonna 1831 julkaistuun romaaniin nimeltään Pariisin Notre-Dame.
Bredstrup

Bredstrup on taajama Frederician kunnassa Tanskassa. Taajamassa oli 434 asukasta vuoden 2025 alussa.
Bøgeskov

Bøgeskov on taajama Frederician kunnassa Tanskassa. Taajamassa oli 299 asukasta vuoden 2025 alussa.
Egeskov

Egeskov on taajama Frederician kunnassa Tanskassa. Taajamassa oli 645 asukasta vuoden 2025 alussa.
Herslev (Fredericia)

Herslev on taajama Frederician kunnassa Tanskassa. Taajamassa oli 333 asukasta vuoden 2025 alussa.
Pjedsted

Pjedsted on taajama Frederician kunnassa Tanskassa. Taajamassa oli 571 asukasta vuoden 2025 alussa.
Skærbæk (Fredericia)

Skærbæk on taajama Frederician kunnassa Tanskassa. Taajamassa oli 2 634 asukasta vuoden 2025 alussa.
Taulov

Taulov on taajama Frederician kunnassa Tanskassa. Taajamassa oli 3 539 asukasta vuoden 2025 alussa.
Trelde-Østerby

Trelde-Østerby on taajama Frederician kunnassa Tanskassa. Taajamassa oli 654 asukasta vuoden 2025 alussa.
Anouchka Delon

Anouchka Delon (25. marraskuuta 1990 Pariisi Ranska) on ranskalainen näyttelijä. 
Perhe.
Delon on näyttelijä Alain Delonin ja malli Rosalie van Breemenin tytär. Hän on naimisissa näyttelijä Julien Dereimsin kanssa. Pariskunnalla on yksi lapsi. 
Ura.
Delon näytteli Valto Baltzarin ohjaamassa suomalais-ranskalaisessa "Le Café de Mes Souvenirs" -musiikkielokuvassa.
Dybvad

Dybvad on taajama Frederikshavnin kunnassa Tanskassa. Taajamassa oli 603 asukasta vuoden 2025 alussa.
Elling (Frederikshavn)

Elling on taajama Frederikshavnin kunnassa Tanskassa. Taajamassa oli 1 095 asukasta vuoden 2025 alussa.
El Punt Avui

El Punt Avui on espanjalainen katalaaninkielinen sanomalehti, jonka toimitus on Gironassa. Se perustettiin vuonna 2011, kun "El Punt" ja "Avui" yhdistyivät. Lehti ilmestyy päivittäin ja on linjaltaan vasemmistolainen ja separatistinen.
La Razón

La Razón (esp. ’järki’) on espanjalainen konservatiivinen ja monarkistinen päivälehti. Se on perustettu vuonna 1998 ja on lähellä katolista kirkkoa.
Cinco Días

Cinco Días (esp. ’viisi päivää’) on espanjalainen talouslehti. Se ilmestyy päivittäin ja on linjaltaan keskusta-vasemmistolainen.
ABC (sanomalehti)

ABC on espanjalainen vuonna 1903 perustettu sanomalehti. Se on Espanjan luetuin konservatiivinen päivälehti ja tukee kuningashuonetta ja asevoimia sekä vastustaa itsehallintoalueiden separatismia.
Etelä-Sudanin osavaltioiden neuvosto

Etelä-Sudanin osavaltioiden neuvosto () on Etelä-Sudanin kaksikamarisen parlamentin ylähuone. Sen sata edustajaa ovat kaikki presidentin nimittämiä. Lain mukaan jäsenien on oltava 21 vuotta täyttäneitä ja vähintään neljäsosan on oltava naisia.
Osavaltioiden neuvosto säätää lakeja yhdessä alahuoneen eli kansalliskokouksen kanssa. Molempien kamarien on hyväksyttävä lait, ennen kuin ne menevät presidentin vahvistettaviksi. Jos presidentti kieltäytyy vahvistamasta lakia, se palautuu parlamenttiin, joka voi hyväksyä sen lopullisesti ilman presidentin vahvistusta.
Etelä-Sudanin parlamentti

Etelä-Sudanin parlamentti on kaksikamarinen koostuen alahuoneesta (lakiasäätävä kansalliskokous) ja ylähuoneesta (osavaltioiden neuvosto).
Stop Killing Games

Stop Killing Games (Loppu videopelien tuhoamiselle) on eurooppalainen kansalaisaloite, jonka aloittaja on videopelien pelaajien yhteisö. Aloitteen tavoitteena on saada Euroopan unioni toimimaan tilanteessa, jossa pelien myyjät tai julkaisijat voivat poistaa pelin käytöstä myynnin jälkeen. Aloitteen mukaan peliyhtiön olisi tarjottava kohtuulliset keinot pelin pelaamiseen kun tuki loppuu. Aloitteessa ei tavoitella immateriaalioikeuksia vaan sitä, että peli jäisi pelattavaan tilaan, kun tuki päättyy. Aloitteen on perustanut YouTubessa videoita julkaiseva Ross Scott, joka on kertonut tavoitteekseen videopelien säilömisen. Scott huomautti, että videopelien sulkemisen laillisuutta ei ole käsitelty riittävästi, monissa maissa ei ole selkeää lakikohtaa, sekä sanoi tilanteen olevan kuluttajien oikeuksia loukkaava.
Taustalla on pitkään jatkunut kehityssuunta, jossa pelin ostaja ei saa pelistä kopiota vaan lisenssin, jonka julkaisija voi perua. Julkaistuja ja ostettuja pelejä on jo poistettu pelaajilta: esimerkiksi Ubisoftin julkaisema "The Crew" poistui ensin myynnistä ja sen jälkeen sen menettivät kaikki pelin ostaneet. Sony poisti asiakkailta Discovery Channelin julkaisemaa videosisältöä sekä "Helldivers 2" -pelin lisäämällä kirjautumispakon. Kuluttajat ovat kokeneet ongelmaksi myös, ettei pelejä voi siirtää toiselle henkilölle kuolemantapauksessakaan. Ubisoftin Philippe Tremblayn mukaan pelaajien olisi hyväksyttävä, etteivät pelaajat omista pelejään. Aloite perustettiin vuonna 2024, jolloin Ubisoft sulki "The Crew" -pelin palvelimet ja Nintendo sulki 3DS- ja Wii U -konsoleiden verkkopalvelut.
Aloite ylitti vaaditun miljoonan allekirjoituksen määrän heinäkuussa 2025. Aloitteen perustaja Ross Scott on kuitenkin varoittanut mahdollisista allekirjoituksien hylkäämisistä tahattomien tai tahallisten virheiden vuoksi, ja hän on ilmaissut huolensa, ettei kukaan enää allekirjoita aloitetta vain siksi, että se näyttää saavuttaneen tavoitteensa.
Heinäkuun 2025 alussa Suomi oli prosenttimäärällä mitattuna (verrattuna maakohtaiseen tavoitteeseen) aktiivisin aloitteen allekirjoittanut maa. Aloite keräsi yli 1,4 miljoonaa allekirjoitusta.
Pauli Kuusiranta

Pauli Kuusiranta (s. 1947 Lavia) on suomalainen eläkkeelle jäänyt rikosylikomisario, joka toimi yhtenä 1. joulukuuta 2006 tehdyn Ulvilan surman tutkinnanjohtajista.
Kuusiranta oli alusta lähtien mukana Ulvilan surman tutkimuksissa ja laati ensimmäisen tiedotusvälineille siitä toimitetun tiedotteen rikosta seuranneena aamuna. Hän toimi tapauksen toisena tutkinnanjohtajana vuosina 2008–2010 Juha Joutsenlahden väistyttyä tutkinnanjohtajan asemasta. Tänä aikana murhatun Jukka S. Lahden vaimosta Anneli Auerista tuli pääepäilty. Kuusiranta jäi eläkkeelle Ulvilan surman tutkintaa johdettuaan.
Kuusiranta julkaisi Juha-Pekka Koskisen kanssa Ulvilan surmaa käsittelevän kirjan "Ulvilan murha" (Crime Time, 2023). Kuusirannan mukaan todistusaineisto, kuten murhatalosta soitettu hätäkeskuspuhelu ei tukenut näkemystä ulkopuolisesta tekijästä. Hänen mukaansa ulkopuoliseen tekijään kohdistunut tutkintalinja kaatui viimeistään vuonna 2013 tekijälle kuuluneeksi oletetun DNA-näytteen osoittauduttua KRP:n tutkijan DNA:ksi. Auerin asianajajana toiminut Juha Manner ei pitänyt asiallisena Kuusirannan kritiikkiä hovioikeuden vapauttavaa tuomiota kohtaan. Hän julkaisi rikostapauksesta Milla Ollikaisen kanssa pian oman kirjansa "Ulvilan surma – juttu 2472" (2024). Auer kritisoi Kuusirannan toimintaa tutkinnanjohtajana kirjassaan "Murhalesken muistelmat" (2016). Kuusiranta koki saaneensa kirjassa “syyllisen roolin“.
Juha Manner

Juha Manner (s. 1954 Piikkiö) on suomalainen asianajaja.
Manner muutti viisivuotiaana perheineen Naantaliin, jossa hän on asunut suurimman osan elämästään. Hän tuli tunnetuksi toimittuaan Ulvilan surmasta syytteen saaneen Anneli Auerin puolustusasianajajana syyskuusta 2009 lähtien. Manner puolusti Aueria myös seksuaalirikoskäsittelyssä. Hän piti Aueriin kohdistettuja väitteitä saatananpalvontaan kuuluneista rituaaleista osoituksena saatananpalvontapaniikista Suomessa. Manner pyysi Onnettomuustutkintakeskukselta selvitystä Aueriin kohdistetusta viranomaistoiminnasta, mutta pyyntöön ei suostuttu. Vuonna 2018 hän sai Asianajajaliiton valvontalautakunnalta varoituksen, koska ei ollut Auerin vahingonkorvauskäsittelyssä kertonut asiantuntijatodistajan tuoreesta talousrikostuomiosta. Manner julkaisi Milla Ollikaisen kanssa kirjan "Ulvilan surma – juttu 2472" (Into Kustannus, 2024). Teos käsittelee Ulvilan surman oikeuskäsittelyä. Siinä tavoiteltiin dekkarityyliä asianajajan näkökulmasta. Teosta alettiin kirjoittaa joulukuussa 2021. "Ulvilan surma – juttu 2472" kuvailee pääasiassa ensimmäisen käräjäoikeuskäsittelyn aikaa.
Manner valittiin Naantalin kaupunginvaltuustoon vuonna 2017 sitoutumattomana kristillisdemokraattien listalta. Vuonna 2021 hänet valittiin sinne uudelleen sitoutumattomana perussuomalaisten listalta. Vuoden 2025 kuntavaaleissa hän jäi perussuomalaisten listalla varasijalle. Manner on lisäksi toiminut Naantalin yhteisen kirkkovaltuuston jäsenenä ja varapuheenjohtajana.
Sundin

Sundin on muun muassa seuraavien ruotsalaisten henkilöiden sukunimi:
Keijo Ahorinta

Keijo Ahorinta on suomalainen erityisopettaja.
Ahorinta kiersi 1990-luvulla Suomea kertomassa satanismista ja saatananpalvonnasta. Hän oli tehnyt Raumalla nuorisotyötä 1980-luvulta lähtien, törmännyt aihepiiriin nuorten parissa ja alkanut tutkia sitä. Ahorinta julkaisi aiheesta kirjat "Saatananpalvonnan monet kasvot" (LK-kirjat, 1997) ja "Vihan evankeliumi. Ajan ilmiöitä Raamatun valossa" (Uusi Tie, 2003). 2000-luvulla hän on tehnyt avustustyötä Sri Lankalla. Hän toteutti Aito Fiilis -hyväntekeväisyysyhdistyksessä hankkeen, jonka tuloksena pääasiassa raumalaisten lahjoitusten turvin rakennettiin viisikymmentä taloa luonnonkatastrofien ja sodan runtelemaan Morawewaan.
Ahorinta oli aluksi saatananpalvonnan asiantuntijana syyttäjän nimittämä todistaja Ulvilan surman oikeuskäsittelyssä, mutta hän vetäytyi tapauksen käsittelystä. Hänen valintansa asiantuntijatodistajaksi herätti julkista arvostelua. Ulvilan surmassa esiin nousseita saatananpalvontaväitteitä perusteltiin murhatun Jukka S. Lahden olkapäiden ja Anneli Auerin lapsilleen lähettämän kirjeen symboliikalla.
Kai Karma

Kai Juhani Karma (s. 2. toukokuuta 1944 Helsinki) on suomalainen kasvatustieteilijä ja musiikkikasvatuksen emeritusprofessori.
Kai Karma syntyi muusikko Erik Karman ja musiikinopettaja Minni Vaahtervaaran perheeseen. Hän avioitui 1987 Madeleine Désirée Bourgeois-Wickströmin kanssa. Karma tuli ylioppilaaksi Arkadian yhteislyseosta 1962 ja valmistui Helsingin yliopistosta filosofian kanditaatiksi 1972 ja lisensiaatiksi 1974. Hän väitteli siellä filosofian tohtoriksi 1980.
Karma oli valtion humanistisen toimikunnan tutkimusapulainen 1973–1976 ja Helsingin yliopistossa assistentti 1977–1979 ja lehtori 1979–1983. Yliopiston kasvatustieteen dosentiksi hän tuli 1982. Sibelius-Akatemiassa Karma oli musiikkikasvatuksen vs. professori 1983–1987, vt. professori 1987–1990 ja professori vuodesta 1991. Hän toimi myös Espoon musiikkiopiston tuntiopettajana 1970–1977. Karma on sekä julkaissut tutkimuksia että ollut kirjoittamassa tietoteoksia. Hänet tunnetaan musikaalisuuden tutkijana, muun muassa kehittämästään musikaalisuustestistä.
Velika Kladuša

Velika Kladuša on kaupunki ja kunta Bosnia ja Hertsegovinassa. Sen asukasluku vuonna 2013 oli 40 419.
Maantiede.
Velika Kladuša sijaitsee Bosnia ja Hertsegovinassa Bosnia-Hertsegovinan federaation Una-Sanan kantonissa. Seutu on osa historiallista Bosanska Krajinan aluetta.
Historia.
Nykyisen Velika Kladušan alueella on ollut asutusta jo pitkään ja joitakin merkkejä jäittivät jälkeensä esimerkiksi illyrialaiset japodit, roomalaiset, sekä myöhemmin avaarit ja slaavit.
Kaupunki mainitaan historiallisissa lähteissä ensimmäisen kerran vuonna 1280 ja tuolloin se kuului kroatialaiselle Babonićien ylimystösuvulle. Kaupungin nimen alkuperästä on useita kansantarinoita, joista yhden mukaan se on johdettu kaupungin ensimmäisen hallitsijan nimestä "Kladar". Sitä alettiin linnoittaa osmanien alkaessa levittäytyä alueella. Seutu oli jatkuvien osmanien hyökkäysten kohde. Se liitettiin Osmanien valtakuntaan 1500–1600-luvuilla.
Toisen maailmansodan aikana Velika Kladuša oli huomattavaa partisaanien toiminta-aluetta. Partisaanien onnistui jopa vallata kaupunki 24. helmikuuta 1942. Päivämäärää on myöhemmin muistettu kunnallispäivänä. Maailmansodan jälkeen seutu oli alikehittynyttä, mutta tilanne muuttui kun kaupungista tuli jugoslavialaisen Agrokomercin kotipaikkakunta. Lopulta monella alalla toiminut yhtiö oli aikanaan maan suurin. Yhtiö päätyi tosin 1980-luvulla sitä koskeneen skandaalin keskipisteeseen. Se teki konkurssin vuonna 1987.
Jugoslavian hajoamissotien ja Bosnian sodan alkaessa Agrokomercin entisellä johtajalla Fikret Abdićilla oli edelleen huomattava vaikutusvalta Velika Kladušassa ja ympäröivällä seudulla. Syyskuussa 1993 Abdić julisti kaupungissa perustetuksi niin sanotun Länsi-Bosnian itsehallinnollisen alueen. Länsi-Bosnia teki yhteistyötä Bosnian serbijoukkojen kanssa, mutta lopulta elokuussa 1995 alue kukistui Bosnian keskusvallan joukoille kroaatien tuella.
Väestö.
Bosnia ja Hertsegovinan vuoden 2013 väestönlaskennan mukaan Velika Kladušan kunnan asukasluku oli 40 419. Heistä 32 561 oli bosniakkeja, 636 kroaateja, 146 serbejä ja 6 407 muita.
Gamma Canis Majoris

Gamma Canis Majoris (γ CMa), tunnetaan myös nimellä Muliphein, on sinivalkoinen kirkas jättiläistähti Ison Koiran tähdistössä.
Nimi ja historia.
Nimi Muliphein tulee arabiankielisestä sanasta "muħlifayn", joka viittaa ”kahteen asiaan” ja ”valan vannomiseen”. Aiemmin nimi jaettiin Gamma Centaurin kanssa, mutta Kansainvälinen tähtitieteellinen unioni (IAU) hyväksyi nimen virallisesti vain Gamma Canis Majorikselle. Historiallisesti nimi on aiheuttanut sekaannusta tähtikartoissa, ja sitä on yhdistetty esimerkiksi egyptiläiseen jumalattareen Isisiin sekä δ Canis Majoris -tähteen ja Columban tähtikuvioon. Joidenkin historiallisten kertomusten mukaan Muliphein ”katosi” vuonna 1670 ja ilmestyi uudelleen 1693, mutta tätä ei ole tieteellisesti vahvistettu. Vaikka tähti on merkitty Gamma-tähdeksi, se ei ole tähdistön kolmanneksi kirkkain, mikä viittaa siihen, että Bayer ei noudattanut nimeämisessä kirkkausjärjestystä.
Fyysiset ominaisuudet.
Gamma Canis Majoris on sinivalkoinen kirkas jättiläistähti, jonka spektriluokka on B8II. Sen pintalämpötila vaihtelee arvioiden mukaan 11 920–13 596 K, ja sen värinindeksi –0,12 viittaa sinertävään sävyyn. Tähden säde on noin 5,6 kertaa Auringon säde, ja se säteilee 685–715 kertaa Auringon kirkkaudella. Absoluuttinen magnitudi on noin –1,33––1,6. Gamma Canis Majoris pyörii poikkeuksellisen hitaasti B-luokan tähdeksi ja on siirtymässä vetypolttoisesta elämänvaiheesta punaiseksi jättiläiseksi. Tähti loittonee Auringosta 32 km/s nopeudella.
Kemiallinen koostumus.
Gamma Canis Majoris on kemiallisesti poikkeava elohopea-mangaanitähti, jossa on epänormaalin runsaasti elohopeaa, magnesiumia, rautaa ja kromia spektriviivoissaan.
Sijainti ja havaittavuus.
Gamma Canis Majoris sijaitsee Ison Koiran tähdistön ”kaulassa”, hieman itään kirkkaasta Siriuksesta. Jos se olisi samalla etäisyydellä kuin Sirius, se loistaisi kirkkaampana. Tähden etäisyys Auringosta on noin 402–442 valovuotta (136 parsekia), ja sen oma liike on hyvin pieni. Tähti on merkitty myös tunnisteilla 23 Canis Majoris, HD 53244 ja HIP 34045. Se on syrjäinen jäsen avoimessa Collinder 121 -tähtijoukokssa ja näkyy parhaiten tammikuussa. Tähden nousu-, kulminaatio- ja laskuajat vaihtelevat paikallisesti, ja sen tarkka sijainti on määritetty ekvaattori- ja galaktisissa koordinaateissa.
Mahdollinen kaksoistähti.
Gamma Canis Majoriksen epäillään olevan spektroskooppinen kaksoistähti, mutta tätä ei ole vielä täysin vahvistettu.
Montjoux

Montjoux () on kunta Ranskassa Drômen departementissa Auvergne-Rhône-Alpesin alueella. Se sijaitsee Lezjoen varrella, noin 27 kilometriä Nyonsin kaupungista pohjoiseen.
Montjoux’n vanha kylä kehittyi 1200-luvulla rakennetun Saint-Etiennen kirkon ympärille, joka oli tuolloin Johanniittain ritarikunnan perustama sairaala. La Pailletten kylä, Montjoux’n kylästä itään, on nykyään kunnan hallinnollinen ja kaupallinen keskus.
Château de Montjoux on rakennettu 1400-luvun lopulla. Sen rakennutti Claude de Vesc palattuaan Kaarle VIII:n johtamista Italialaissodista vuosina 1494–1497. Toisen maailmansodan aikana linnassa sijaitsi vastarintaliikkeen päämaja eteläisellä Drômen sektorilla. Linna on yksityisomistuksessa.
Retropenu

Retropenu (oik. Petri Murto, s. 1984) on suomalainen DJ, nettiradiojuontaja ja artisti. Hän tuli alunperin tutuksi nettiradio-ohjelmastaan "Retropenun Ysärit", jota on kuultu Kaaosradiolla ja Kuhan.fm:ssä.
Retropenun omassa musiikissa kuuluu vahva 1980–1990-lukujen dance- ja syntikkapop-vaikutteinen soundi. Hänen kappaleitaan on julkaistu suoratoistopalveluissa, ja hän on esiintynyt muun muassa Viking Linen Retroristeilyillä sekä Summerdance-festivaaleilla. Yksi hänen musiikillisista inspiraation lähteistä on brittiläinen Pet Shop Boys -yhtye.
Retropenun yhteistyökumppaneihin kuuluu muun muassa Movetron-yhtyeestä tuttu Päivi Lepistö, jonka kanssa hän on julkaissut duettosinglet "What’s Ahead of Us", "Miracle" ja "Masquerade". Retropenun vuoden 2023 singlestä "One in a Million" on julkaistu myös remix-versioita. Yksi merkittävimmistä on "Alkalyne Remix," jonka tuotti Mikko Tamminen eli Setä Tamu. Myös elokuussa 2025 julkaistu single "Love is Alive" on Retropenun tuotantoa. 
Retropenu osallistui myös ensimmäiselle X-Factor Suomi -kaudelle.
Markku Salama

Markku Salama (s. 12. huhtikuuta 1948) on suomalainen, 1970-luvulla pääsarjatasolla pelannut jalkapalloilija. Hän oli pelipaikaltaan keskikenttäpelaaja.
Salama edusti Suomen toiseksi korkeimmalla sarjatasolla Turun Pyrkivää vuosina 1966–1969 ja Turun Tovereita vuosina 1970–1971, minkä jälkeen hän siirtyi Turun Palloseuraan. Kaudella 1972 Salama pelasi TPS:n mestaruuteen päättyneessä SM-sarjassa kaksi ottelua ja teki yhden maalin. Kaudella 1973 Salama pelasi SM-sarjassa 19 ottelua ja teki niissä viisi maalia. Kaudella 1974 hän pelasi 20 SM-sarjaottelua tekemättä maaleja. Kaudella 1975 hän voitti Suomen-mestaruuden ja pelasi TPS:n kaikki 22 SM-sarjaottelua, joissa hän teki yhden maalin. Kaudella 1976 Salama pelasi vielä neljä SM-sarjaottelua TPS:n joukkueessa.
Olot

Olot on kaupunki ja Olotin piirin hallinnollinen keskus Buharan alueella Uzbekistanissa. Se sijaitsee Qorakoʻlin keitaaksi kutsutulla Zarafshonjoen alajuoksun keinokastelualueella 70 kilometriä Buharasta lounaaseen. Kaupungissa oli 13 200 asukasta vuonna 2016.
Vuonna 1982 perustetun kaupungin kautta kulkee Türkmenabatin ja Buharan välinen rautatie ja maantie sekä Amudarjan–Qorakoʻlin kanava. Siellä on kanavahallinto, tekstiili-, rakennustarvike- ja elintarviketeollisuutta. Piirin maatalous on keskittynyt puuvillan ja viljan viljelyyn sekä karjanhoitoon.
Jarmo Aaltonen

Jarmo Aaltonen (s. 17. tammikuuta 1947) on suomalainen jalkapalloilija, pelipaikaltaan hyökkääjä. Hän voitti 1970-luvun alussa Turun Palloseuran joukkueessa kaksi Suomen-mestaruutta.
Aaltonen pelasi SM-sarjassa ensimmäisen kerran Turun Palloseuran joukkueessa kausina 1966 ja 1967. Ensimmäisellä pääsarjakaudellaan hän pelasi neljä ottelua ja seuraavalla yhdeksän. Seuraavat vuodet hän pelasi toisella sarjatasolla, Åbo IFK:ssa kaudet 1968–1969 ja Turun Pyrkivässä kauden 1970. Tämän jälkeen hän palasi TPS:ään ja voitti kaksi peräkkäistä Suomen-mestaruutta. Kaudella 1971 hän pelasi mestarijoukkueessa 14 ottelua ja teki niissä yhden maalin. Kaudella 1972 hän pelasi mestarijoukkueessa 11 ottelua ja teki niissä yhden maalin. Kaudella 1973 hän pelasi edellisen kauden tapaan 11 SM-sarjaottelua, joissa hän teki yhden maalin, mutta joukkue ei enää menestynyt. Uransa loppupuolen Aaltonen pelasi alemmilla sarjatasoilla muun muassa Turun Weikkojen ja Turun Toverien joukkueissa.
Raimo Ojanen

Raimo Ojanen (s. 13. elokuuta 1947) on suomalainen jalkapalloilija, pelipaikaltaan keskikenttäpelaaja. Hän voitti 1970-luvun alussa Turun Palloseuran joukkueessa kaksi Suomen-mestaruutta.
Ojanen pelasi Åbo IFK:ssa kausina 1966–1969 kolme kautta toiseksi korkeimmalla sarjatasolla Suomensarjassa ja kauden 1967 SM-sarjassa, jossa hän esiintyi kahdessa ottelussa. Kaudet 1970–1972 Ojanen edusti mestaruussarjajoukkue Turun Palloseuraa. Kaudella 1970 hän pelasi 11 SM-sarjaottelua ja teki niissä yhden maalin. Kaudella 1971 hän voitti Suomen-mestaruuden ja pelasi 13 SM-sarjaottelua tekemättä maaleja. Kaudella 1972 hän voitti toisen Suomen-mestaruutensa ja pelasi 19 SM-sarjaottelua tekemättä maaleja. Tämän jälkeen Ojanen siirtyi Turun Pyrkivään, joka nousi kaudeksi 1978 SM-sarjaan. Ojanen päätti pelaajauransa tuohon SM-sarjakauteen, jolla hän pelasi 16 ottelua ja teki yhden maalin.
Shofirkon

Shofirkon on kaupunki ja Shofirkonin piirin hallinnollinen keskus Buharan alueella Uzbekistanissa. Se sijaitsee Zarafshonjoen laaksossa 40 kilometriä Buharasta pohjoiseen. Kaupungissa oli 14 000 asukasta vuonna 2016.
Shofirkon on yksi Buharan alueen vanhoista asutuksista. Siitä tuli piirikeskus vuonna 1926 ja kaupunki vuonna 1995. Kaupungissa on muun muassa viini- ja mattotehtaat sekä puuvilla- ja tekstiiliteollisuutta. Lähistöllä sijaitsevat 200–700-luvuilta peräisin olevan Vardonzen linnoituksen rauniot.
Météo Madagascar

Météo Madagascar (virallisesti , lyhennys DGM) on Madagaskarin valtiollinen säähän, ilmastoon ja hydrologiaan liittyviä palveluja tarjoava virasto. Se toimii paikallisen liikenteen ja ilmatieteen ministeriön (Ministère des Transports et de la Météorologie) alaisuudessa. Météo Madagascarin päätoimipaikka sijaitsee pääkaupunki Antananarivossa.
Matalan tulotason maihin kuuluvan, maatalousvaltaisen valtion herkkyys ilmaston ja sään häiriöille korostaa kansallisen ilmatieteellisen laitoksen merkitystä. Koska maa sijaitsee trooppisten pyörremyrskyjen esiintymisalueella ja ilmastollisista ilmiöistä erityisesti kuivuutta esiintyy, on esimerkiksi Madagaskarin maatalous haavoittuvaa.
Esa Kulmala

Esa Kulmala (s. 19. helmikuuta 1954) on suomalainen jalkapalloilija, pelipaikaltaan hyökkääjä. Hän voitti Turun Palloseuran joukkueessa yhden Suomen-mestaruuden.
Kulmala aloitti pääsarjauransa Turun Palloseurassa kaudella 1972 ja voitti heti Suomen-mestaruuden. Hän pelasi kauden aikana 14 SM-sarjaottelua ja teki niissä yhden maalin. Kaudella 1973 hän pelasi SM-sarjassa yhdeksän ottelua tekemättä maaleja. Seuraavat kaudet hän pelasi alemmilla sarjatasoilla Turun Pallon ja Turun Weikkojen joukkueissa. Kaudella 1977 hän pelasi Turun Pyrkivässä, joka nousi kauden päätteeksi SM-sarjaan. Kaudella 1978 Kulmala pelasi Pyrkivässä 14 SM-sarjaottelua ja teki niissä yhden maalin.
Kulmala pelasi 11 poikien maaottelua.
Ágios Dimítrios (Réthymno)

Ágios Dimítrios () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 209 (2021).
Ágios Dimítrioksen kylä sijaitsee noin 10 kilometriä itään Réthymnon kaupungista. Se on rakennettu noin 110 metrin korkeuteen merenpinnasta laskettuna. Kylä on osa Pigín kyläyhdyskuntaa. Ágios Dimítrios on saanut nimensä siellä olevasta bysanttilaisaikaisesta, 1000-luvulla rakennetusta Pyhälle Demetriokselle ("Ágios Dimítrios") omistetusta kirkosta. Kirkko on ristinmuotoinen ja varustettu kupolilla.
Timo Jalo

Timo Jalo (s. 22. lokakuuta 1958) on suomalainen jalkapalloilija, pelipaikaltaan puolustaja. Hän pelasi SM-sarjassa Turun Palloseuran joukkueessa kausina 1976–1986.
Jalo aloitti pääsarjauransa Turun Palloseurassa kaudella 1976, jolloin hän pelasi kaksi ottelua. Seuraavasta kaudesta lähtien hän kuului joukkueen runkopelaajiin. Hänen viimeinen SM-sarjakautensa oli 1986. Hän pelasi kaikkiaan 247 SM-sarjaottelua ja teki niissä kymmenen maalia. Tämän jälkeen hän pelasi vielä alemmilla sarjatasoilla yhden kauden Salon Palloilijoissa ja kolme kautta Åbo IFK:ssa.
Jalo pelasi kahdeksan nuorten ja kymmenen poikien maaottelua.
Timo Jalon kaksosveli Tomi Jalo pelasi kaksi miesten maaottelua ja kuului vuonna 1980 Suomen olympiajoukkueeseen. Heidän isoveljensä Juha-Pekka Jalo pelasi yhden poikien maaottelun ja työskenteli myöhemmin radion ja television urheilutoimittajana ja -selostajana.
Ágios Konstantínos (Réthymno)

Ágios Konstantínos () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 134 (2021).
Ágios Konstantínoksen kylä sijaitsee noin 22 kilometriä lounaaseen Réthymnon kaupungista. Se on rakennettu noin 250 metrin korkeuteen merenpinnasta laskettuna. Kylä on saanut nimensä siellä olevasta Pyhälle Konstantinokselle ("Ágios Konstantínos") omistetusta kirkosta, joka on vuodelta 1315. Kylässä on myös Pyhälle Elialle ("Ágios Ilías") omistettu kirkko, jonka paikalla on antiikin aikana ollut Artemiille omistettu temppeli.
Ágios Konstantínos muodostaa myös laajemman kyläyhdyskunnan (Δημοτική Κοινότητα Αγίου Κωνσταντίνου, "Dimotikí Koinótita Agíou Konstantínou"), johon kuuluu varsinaisen Ágios Konstantínoksen kylän lisäksi Ágios Geórgioksen kylä. Koko yhdyskunnan väkiluku on 200 (2021).
Áno Valsamónero

Áno Valsamónero (, ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 84 (2021).
Áno Valsamóneron kylä, suomeksi ”Ylä-Balsamivesi"," sijaitsee noin 15 kilometriä lounaaseen Réthymnon kaupungista. Se on rakennettu noin 380 metrin korkeuteen merenpinnasta laskettuna. Vanhoissa lähteissä kylä esiintyy nimimuodolla "Varsamónero" (Βαρσαμόνερο). Kylästä luoteeseen sijaitsee Káto Valsamóneron (”Ala-Balsamivesi”) kylä.
Áno Valsamónero muodostaa myös laajemman kyläyhdyskunnan (Δημοτική Κοινότητα Άνω Βαλσαμονέρου, "Dimotikí Koinótita Áno Valsamonérou"), johon kuuluu varsinaisen Áno Valsamóneron kylän lisäksi Monopárin kylä. Koko yhdyskunnan väkiluku on 113 (2021).
Archontikí

Archontikí () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 237 (2021).
Archontikín kylä sijaitsee Mousélas-joen itäpuolella noin 18 kilometriä länsilounaaseen Réthymnon kaupungista. Se on rakennettu noin 180 metrin korkeuteen merenpinnasta laskettuna. Kylän vanha nimi vuoteen 1926 saakka oli "Arkoúdaina" (Αρκούδαινα). Archontikí muodostaa oman kyläyhdyskuntansa (Δημοτική Κοινότητα Αρχοντικής, "Dimotikí Koinótita Archontikís"), johon ei kuulu muita asutuksia.
Chárkia

Chárkia () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 43 (2021).
Chárkian kylä sijaitsee noin 17 kilometriä kaakkoon Réthymnon kaupungista. Varhaisin maininta kylästä on vuodelta 1577. Vuonna 1881 se mainitaan nimimuodolla "Chárkeia" (Χάρκεια) ja vuodesta 1920 nykyisellä nimimuodollaan. Kylän nimen on selitetty tulevan joko raudan työstämisestä (χαρκιδιό, "charkidió") tai sen kallioisesta sijainnista (χαράκια, "charákia").
Chárkia muodostaa myös laajemman kyläyhdyskunnan (Δημοτική Κοινότητα Χαρκίων, "Dimotikí Koinótita Charkíon"), johon kuuluu varsinaisen Chárkian kylän lisäksi Kavoúsin kylä. Koko yhdyskunnan väkiluku on 57 (2021).
Érfoi

Érfoi () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 106 (2021).
Érfoin kylä sijaitsee noin 17 kilometriä itään Réthymnon kaupungista. Kylässä on Pyhän Johanneksen ("Ágios Ioánnis") kirkko, jossa on 1300-luvulla tehdyt seinämaalaukset.
Érfoi muodostaa myös laajemman kyläyhdyskunnan (Δημοτική Κοινότητα Έρφων, "Dimotikí Koinótita Érfon"), johon kuuluvat varsinaisen Érfoin kylän lisäksi kylät Ágios Nikólaos, Áno Viranepiskopí, Magnisía ja Viranepiskopí. Koko yhdyskunnan väkiluku on 637 (2021).
Frantzeskianá Metóchia

Frantzeskianá Metóchia () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 251 (2021).
Frantzeskianá Metóchian kylä sijaitsee noin 12 kilometriä lounaaseen Réthymnon kaupungista. Se on rakennettu noin 210 metrin korkeuteen merenpinnasta laskettuna. Kylä on saanut alkunsa 1600-luvulla. Sen sanotaan saaneen nimensä sen ensimmäisestä asukkaasta, jonka nimi oli Fragkísko (Francis) tai Frantzésko (Francesco). Kylän pääkirkko on omistettu Neitsyt Marian ilmestykselle ("Evangelismós Theotókou").
Frantzeskianá Metóchia muodostaa oman kyläyhdyskuntansa (Δημοτική Κοινότητα Φραντζεσκιανών Μετοχίων, "Dimotikí Koinótita Frantzeskianón Metochíon"), johon ei kuulu muita asutuksia.
Goniá (Réthymno)

Goniá () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 351 (2021).
Gonián kylä sijaitsee noin 12 kilometriä lounaaseen Réthymnon kaupungista. Se on rakennettu noin 220 metrin korkeuteen merenpinnasta laskettuna. Kylä on syntynyt venetsialaisajalla noin vuonna 1350. Turkkilaiset tuhosivat kylän kapinoinnin vuoksi vuosina 1770, 1821 ja 1866. Goniá tunnetaan myös nimellä "Mikrí Goniá" (Μικρή Γωνιά, ”Pieni Goniá”) erotuksena Así Goniásta eli Megáli Goniásta (”Suuri Goniá”). Kylän pääkirkko on omistettu Johannes Teologille ("Ágios Ioánnis o Theológos").
Goniá muodostaa myös laajemman kyläyhdyskunnan (Δημοτική Κοινότητα Γωνιάς, "Dimotikí Koinótita Goniás"), johon kuuluu varsinaisen Gonián kylän lisäksi Ágios Andréasin kylä. Koko yhdyskunnan väkiluku on 565 (2021).
Goniá

Goniá () voi viitata seuraaviin paikkoihin Kreikassa:
Francesco Melzi

Francesco Melzi (noin 1492 – vuoden 1566 jälkeen) oli italialainen taidemaalari. Hän oli Leonardo da Vincin oppilas ja matkusti tämän mukana Ranskaan. Melzi oli ylhäistä syntyperää ja todennäköisesti vain harrasti taiteita, mutta ystävyys Leonardoon on tehnyt hänestä tunnetun, ei niinkään hänen taiteellinen tuotantonsa. Hänen tekemänsä lienee ainakin Milanon Biblioteca Ambrosianassa oleva punaliitupiirustus, mutta sen sijaan Leonardon tyylin maalaukset "Vertumnus ja Pomona" (Berliinin Gemäldegalerie) ja "Colombina" (Pietarin Eremitaasi) ainoastaan oletetaan hänen tekemikseen.
Gouledianá

Gouledianá () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 60 (2021).
Gouledianán kylä sijaitsee noin 16 kilometriä etelään Réthymnon kaupungista. Se on rakennettu noin 530 metrin korkeuteen merenpinnasta laskettuna. Kylän paikalta ja läheltä on löydetty antiikin aikaista esineistöä sekä varhaiskristillisen basilikakirkon jäänteet.
Gouledianá muodostaa myös laajemman kyläyhdyskunnan (Δημοτική Κοινότητα Γουλεδιανών, "Dimotikí Koinótita Gouledianón"), johon kuuluu varsinaisen Gouledianán kylän lisäksi Genín kylä. Koko yhdyskunnan väkiluku on 80 (2021).
Vardonze

Vardonze on 500–1800-luvuilta peräisin oleva linnoitus Buharan alueen Shofirkonin piirissä Uzbekistanissa. Se toimi "vardonxudot"-nimellä tunnettujen paikallisten hallitsijoiden asuinpaikkana.
Linnoituksen pituus on 110, leveys 60–70 ja korkeus 45–50 metriä. Sinne johti Zarafshonista Shopurkomin kanava, jonka legendan mukaan rakennutti alueen Buharan hallitsijoilta hankkinut sasanidiprissi Shopur. Vardonze toimi kauppapaikkana ja ennen 700-luvun alun arabivalloitusta siitä tuli itsenäisen kuningaskunnan pääkaupunki.
Vardonze oli kukoistava kauppa- ja käsityöläiskaupunki ja Buharan kaanikuntaan kuuluneen piirikunnan keskus 1800-luvulle saakka. Se kärsi Hivan kaanikunnan kanssa käydyistä sodista ja hautautui hiekan alle 1880-luvulla. Tästä huolimatta paikka säilyi asuttuna vuoteen 1954 saakka, jolloin hiekka pakotti asukkaat muuttamaan pois.
Vardonze on nykyään osittain sortunut ja eroosion kuluttama rauniokumpu. Se muodostaa suojellun luonnonmuistomerkin. Lähistöllä sijaitsevat Qoʻrgʻoni Vardonzen ja Koʻhna Vardonzen kylät.
Kalamás (Réthymno)

Kalamás () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 6 (2021).
Kalamásin kylä sijaitsee noin 30 kilometriä itäkaakkoon Réthymnon kaupungista. Se on osa Kalandarén kyläyhdyskuntaa. Varhaisin maininta kylästä on venetsialaisaikaisissa lähteissä vuodelta 1299. Kalamás on suojeltu perinteisenä asutuksena. Kylässä on bysanttilaisaikainen Pyhälle Georgiokselle ("Ágios Geórgios") omistettu kirkko, joka on ristinmuotoinen ja varustettu kupolilla. Sen seinämaalaukset ovat 1100-luvulta.
Kalamás

Kalamás () voi viitata seuraaviin paikkoihin Kreikassa:
Kalandaré

Kalandaré () on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 18 (2021).
Kalandarén kylä sijaitsee noin 28 kilometriä itään Réthymnon kaupungista. Kylän nimi lienee turkkilaista alkuperää, ja se oli alun perin erään paššan maita.
Kalandaré muodostaa myös laajemman kyläyhdyskunnan (Δημοτική Κοινότητα Καλανδαρές, "Dimotikí Koinótita Kalandarés"), johon kuuluu varsinaisen Kalandarén kylän lisäksi Kalamásin kylä. Koko yhdyskunnan väkiluku on 24 (2021).
Kalonýktis

Kalonýktis () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 209 (2021).
Kalonýktisin kylä sijaitsee noin 17 kilometriä lounaaseen Réthymnon kaupungista. Se on rakennettu noin 870 metrin korkeuteen merenpinnasta laskettuna. Kalonýktis muodostaa oman kyläyhdyskuntansa (Δημοτική Κοινότητα Καλονύκτου, "Dimotikí Koinótita Kalonýktou"), johon ei kuulu muita asutuksia.
Erään tiedon mukaan kylän alkuperäinen nimi olisi ollut "Leventochóri" (Λεβεντοχώρι). Nykyisen ”Hyvään yöhön” viittaavan nimen sen kerrotaan saaneen Nikeforos Fokakselta, joka yöpyi siellä kerran. Kylän pääkirkko on omistettu Neitsyt Marian syntymälle ("Génnisi tis Theotókou"). Kylän lähellä sijaitsevat pienen osmanivallan aikaisen linnoituksen ("Koúles Kalonýkti") rauniot.
Karotí

Karotí () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 215 (2021).
Karotín kylä sijaitsee noin 20 kilometriä lounaaseen Réthymnon kaupungista. Se on rakennettu noin 120 metrin korkeuteen merenpinnasta laskettuna. Karotí muodostaa oman kyläyhdyskuntansa (Δημοτική Κοινότητα Καρωτής, "Dimotikí Koinótita Karotís"), johon ei kuulu muita asutuksia.
Kástellos (Chaniá)

Kástellos () on Kreikan kylä, joka sijaitsee Kreetan saarella. Se kuuluu hallinnollisesti Apokóronasin kuntaan, Chanián alueyksikköön ja Kreetan alueeseen. Kylän väkiluku on 102 (2021).
Kástelloksen kylä sijaitsee noin 47 kilometriä kaakkoon Chaniásta. Se on rakennettu noin 200 metrin korkeuteen merenpinnasta laskettuna. Kástellos muodostaa myös laajemman kyläyhdyskunnan (Δημοτική Κοινότητα Καστέλλου, "Dimotikí Koinótita Kastéllou"), johon kuuluvat varsinaisen Kástelloksen kylän lisäksi kylät Metamórfosi ja Pátima. Koko yhdyskunnan väkiluku on 159 (2021).
Kástellos (Réthymno)

Kástellos () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 99 (2021).
Kástelloksen kylä sijaitsee noin 12 kilometriä etelälounaaseen Réthymnon kaupungista. Se on rakennettu noin 400 metrin korkeuteen merenpinnasta laskettuna. Kylä on alun perin koostunut kahdesta osasta, jotka mainitaan venetsialaisaikaisissa lähteissä vuodelta 1577 nimillä "Castello Echite" ja "Castello Epodhes". Kástellos muodostaa oman kyläyhdyskuntansa (Δημοτική Κοινότητα Καστέλλου, "Dimotikí Koinótita Kastéllou"), johon ei kuulu muita asutuksia.
Nykyisen kylän paikalla oli asutus minolaisella kaudella. Kyseessä on oletettavasti sama asutus, johon läheinen Arménoin minolainen hautausmaa liittyy.
Kástellos

Kástellos () voi viitata seuraaviin paikkoihin Kreikassa:
Káto Póros

Káto Póros () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 48 (2021).
Káto Póroksen kylä sijaitsee noin 25 kilometriä lounaaseen Réthymnon kaupungista. Se on rakennettu noin 260 metrin korkeuteen merenpinnasta laskettuna. Káto Póros muodostaa oman kyläyhdyskuntansa (Δημοτική Κοινότητα Κάτω Πόρου, "Dimotikí Koinótita Káto Pórou"), johon ei kuulu muita asutuksia.
Kylässä on Johannes Teologille ("Ágios Ioánnis o Theológos") omistettu bysanttilaisaikainen kirkko, joka on rakennettu 1000-luvulla.
Káto Valsamónero

Káto Valsamónero (, ) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 173 (2021).
Káto Valsamóneron kylä, suomeksi ”Ala-Balsamivesi”, sijaitsee noin 14 kilometriä länsilounaaseen Réthymnon kaupungista. Se on rakennettu noin 250 metrin korkeuteen merenpinnasta laskettuna. Ensimmäinen maininta kylästä on venetsialaisaikaisissa lähteissä vuodelta 1577. Káto Valsamónero muodostaa oman kyläyhdyskuntansa (Δημοτική Κοινότητα Κάτω Βαλσαμονέρου, "Dimotikí Koinótita Káto Valsamonérou"), johon ei kuulu muita asutuksia.
Kylästä kaakkoon sijaitsee Áno Valsamóneron (”Ylä-Balsamivesi”) kylä.
Koúfi

Koúfi () on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 129 (2021).
Koúfin kylä sijaitsee noin 20 kilometriä länsilounaaseen Réthymnon kaupungista. Se on ollut olemassa viimeistään venetsialaisajalla 1300-luvulla. Kylän pääkirkko on omistettu Pyhälle Marinalle ("Agía Marína"). Koúfi muodostaa oman kyläyhdyskuntansa (Δημοτική Κοινότητα Κούφης, "Dimotikí Koinótita Koúfis"), johon ei kuulu muita asutuksia.
5186 Donalu

5186 Donalu (1990 SB4) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5187 Domon

5187 Domon (1990 TK1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5188 Paine

5188 Paine (1990 TZ2) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5019 Erfjord

5019 Erfjord (1979 MS6) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5024 Bechmann

5024 Bechmann (1985 VP) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5516 Jawilliamson

5516 Jawilliamson (1989 JK) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5517 Johnerogers

5517 Johnerogers (1989 LJ) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5518 Mariobotta

5518 Mariobotta (1989 YF) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5519 Lellouch

5519 Lellouch (1990 QB4) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5520 Natori

5520 Natori (1990 RB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5521 Morpurgo

5521 Morpurgo (1991 PM1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5522 De Rop

5522 De Rop (1991 PJ5) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin .
5523 Luminet

5523 Luminet (1991 PH8) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5524 Lecacheux

5524 Lecacheux (1991 RA30) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .
5591 Koyo

5591 Koyo (1990 VF2) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin . Asteroidin spektrityyppi on Cb-luokkaa (SMASSII).
5593 Jonsujatha

5593 Jonsujatha (1991 JN1) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään astronomisen yksikön ja etäisimmillään astronomisen yksikön päässä Auringosta. Asteroidi on läpimitaltaan noin ja sen pyörähdysaika akselin ympäri on .